CELEX: 32008D0483
Language: da
Date: 2008-06-18 00:00:00
Title: 2008/483/EF: Kommissionens beslutning af 18. juni 2008 om fastsættelse af EF-tilskuddet til dækning af udgifterne til hasteforanstaltninger til bekæmpelse af klassisk svinepest i Tyskland i 2006 (meddelt under nummer K(2008) 2722)

25.6.2008   
            
            
               DA
            
            
               Den Europæiske Unions Tidende
            
            
               L 164/41
            
         
      KOMMISSIONENS BESLUTNING
   
   af 18. juni 2008
   om fastsættelse af EF-tilskuddet til dækning af udgifterne til hasteforanstaltninger til bekæmpelse af klassisk svinepest i Tyskland i 2006
   (meddelt under nummer K(2008) 2722)
   (Kun den tyske udgave er autentisk)
   (2008/483/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og artikel 3, stk. 5, første led, og
   ud fra følgende betragtninger:
   
               (1)
            
            
               Ved beslutning 90/424/EØF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. Fællesskabet skal for at bidrage til at få udryddet klassisk svinepest hurtigst muligt yde et finansielt tilskud til medlemsstaternes støtteberettigede udgifter. Artikel 3, stk. 5, første led, i nævnte beslutning indeholder bestemmelser om, hvilken procentdel af medlemsstaternes udgifter EF-tilskuddet skal udgøre.
            
         
               (2)
            
            
               Ved Kommissionens forordning (EF) nr. 349/2005 er der fastsat regler om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2). Samme forordnings artikel 3 indeholder bestemmelser om, hvilke udgifter Fællesskabet kan yde finansielt tilskud til.
            
         
               (3)
            
            
               Ved Kommissionens beslutning 2006/777/EF af 14. november 2006 om EF-tilskud til udryddelse af klassisk svinepest i Tyskland i 2006 (3) blev der bevilget EF-tilskud til Tyskland til dækning af udgifterne til de hasteforanstaltninger til bekæmpelse af klassisk svinepest, der blev gennemført i 2006. Der blev i overensstemmelse med samme beslutning udbetalt en første rate på 5 000 000 EUR.
            
         
               (4)
            
            
               Den 6. december 2006 indsendte de tyske myndigheder en officiel anmodning om godtgørelse i henhold til artikel 7, stk. 1 og 2, i forordning (EF) nr. 349/2005.
            
         
               (5)
            
            
               Fra den 23. til den 27. april 2007 gennemførte Kommissionen revision på stedet i henhold til artikel 10 i forordning (EF) nr. 349/2005. Kommissionens bemærkninger og metode til beregning af de støtteberettigede udgifter samt Kommissionens endelige konklusion blev meddelt de tyske myndigheder ved skrivelse af 6. februar 2008.
            
         
               (6)
            
            
               Det er en forudsætning for udbetaling af EF-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
            
         
               (7)
            
            
               De tyske myndigheder har opfyldt samtlige tekniske og administrative forpligtelser i henhold til artikel 3, stk. 2, i beslutning 90/424/EØF og artikel 7 i forordning (EF) nr. 349/2005.
            
         
               (8)
            
            
               På baggrund af ovenstående bør det samlede EF-tilskud til dækning af de støtteberettigede udgifter til udryddelse af klassisk svinepest i Tyskland i 2006 nu fastsættes.
            
         
               (9)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   EF-tilskud til Tyskland
   EF-tilskuddet til dækning af udgifterne til udryddelse af klassisk svinepest i Tyskland i 2006 fastsættes til i alt 8 315 827,65 EUR.
   Artikel 2
   Betaling
   Saldoen for EF-tilskuddet fastsættes til 3 315 827,65 EUR.
   Artikel 3
   Adressat
   Denne beslutning er rettet til Forbundsrepublikken Tyskland.
   
      Udfærdiget i Bruxelles, den 18. juni 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved forordning 1791/2006 (EUT L 363 af 20.12.2006, s. 1).
   
      (2)  EUT L 55 af 1.3.2005, s. 12.
   
      (3)  EUT L 314 af 15.11.2006, s. 37.